**Llwybr Prentisiaethau** **Cymru**

**mewn**

**Caffael a Chyflenwi Masnachol**

Mae'r *Grŵp Llywio* Caffael Masnacholwedi cytuno ar gynnwys y Llwybr hwn. Dyma'r unig Lwybr Prentisiaeth yn y sector Caffael a gymeradwywyd i'w ddefnyddio yng Nghymru sy'n gymwys i gael cyllid gan Lywodraeth Cymru.

**Cynnwys**

[Cynnwys y Rhaglen Ddysgu](#Learning)

[Gofynion Mynediad](#Entry)

[Rhaglen(ni) Dysgu Llwybr Prentisiaethau](#Pathway)

* [Lefel](#Level2)  3 – Caffael a Chyflenwi Masnachol
* Lefel 4 – Caffael a Chyflenwi Masnachol

[Gofynion Ychwanegol Eraill](#Other)

[Rolau'r Swydd](#Job)

[Dilyniant](#Progression)

[Cydraddoldeb ac Amrywiaeth](#Equality)

[Cyfrifoldebau a Hawliau Cyflogaeth](#ERR)

[Cyfrifoldebau](#Responsibilities)

**CYNNWYS Y RHAGLEN DDYSGU**

Bydd darpariaeth y Rhaglen Ddysgu yn cynnwys tair elfen orfodol:

* Cymwysterau,
* Sgiliau Hanfodol
* Hyfforddiant yn y gwaith/i ffwrdd o'r gwaith

Cyfanswm y gwerth credyd lleiaf sydd ei angen ar gyfer y Llwybr Prentisiaeth Caffael a Chyflenwi Masnachol Lefel 3 yw 61 credyd.

Cyfanswm y gwerth credyd lleiaf sydd ei angen ar gyfer y Llwybr Prentisiaeth Caffael a Chyflenwi Masnachol Lefel 4 yw 105 credyd.

**GOFYNION MYNEDIAD**

Mae cyflogwyr yn dymuno denu newydd-ddyfodiaid i'r proffesiwn sydd â diddordeb mewn gweithio yn y proffesiwn caffael a chyflenwi masnachol .

Mae'r proffesiwn yn cynnig ystod amrywiol o gyfleoedd gyrfa ar draws y cylch masnachol a welir mewn ‘Rolau Swyddi’ a llwybrau amrywiol ar gyfer dilyniant gyrfa.

Gall y broses ddethol gan gyflogwyr (neu mewn partneriaeth â darparwyr dysgu) gynnwys asesiad cychwynnol lle gofynnir i ymgeiswyr a oes ganddynt unrhyw gymwysterau neu brofiad y gellir eu hachredu yn erbyn gofynion y brentisiaeth.

Bydd angen i brentisiaid, ynghyd â bodloni'r gofynion mynediad y llwybr, allu cydymffurfio â Gwiriadau Cyn-Gyflogaeth y sefydliad sy'n cyflogi.

Lefel 3: Argymhellir bod gan yr ymgeisydd radd C neu uwch mewn TGAU Saesneg a Mathemateg (neu gymwysterau cyfwerth). Sylwer, rhaid i ymgeiswyr ar gyfer y llwybr hwn fod yn 16+ oed.

Lefel 4: Argymhellir bod gan yr ymgeisydd TGAU gradd C neu uwch o leiaf mewn Saesneg a Mathemateg (neu gymwysterau cyfwerth) ynghyd â chymhwyster Lefel 3 perthnasol. Byddai'r rhain fel arfer yn cynnwys dwy Safon Uwch neu fwy, diplomâu cysylltiedig (neu NVQs) neu gymhwyster cyfwerth. Fodd bynnag, nid yw'r awgrymiadau hyn yn hanfodol. Sylwer, rhaid i ymgeiswyr ar gyfer y llwybr hwn fod yn 18+ oed.

**RHAGLEN(NI) DYSGU LLWYBR PRENTISIAETHAU**

**Lefel 3:** Prentisiaeth Caffael a Chyflenwi Masnachol

**Cymwysterau**

Rhaid i gyfranogwyr gyflawni'r ddau gymhwyster cymhwysedd a gwybodaeth isod.

|  |  |  |  |  |  |
| --- | --- | --- | --- | --- | --- |
| Lefel 3 – Open Awards - Tystysgrif mewn Gweithrediadau Caffael a Chyflenwi (Cymru) (Cymhwyster Galwedigaethol) | | | | | |
| Corff Dyfarnu | Rhif Cymhwyster | Gwerth Credyd | Cyfanswm Oriau Cymhwyso | Cymhwysedd / Gwybodaeth / Cyfunol | Iaith/Ieithoedd  Asesiad y  Cymhwyster |
| Open Awards | C00/4940/5 | 19 | 190 | Cymhwysedd | Cymraeg a Saesneg |

|  |  |  |  |  |  |
| --- | --- | --- | --- | --- | --- |
| Lefel 3 - Sefydliad Siartredig Caffael a Chyflenwi - Tystysgrif Uwch mewn Gweithrediadau Caffael a Chyflenwi (AHGC) | | | | | |
| Corff Dyfarnu | Rhif Cymhwyster | Gwerth Credyd | Cyfanswm Oriau Cymhwyso | Cymhwysedd / Gwybodaeth / Cyfunol | Iaith/Ieithoedd  Asesiad y  Cymhwyster |
| Sefydliad Siartredig Caffael a Chyflenwi | 603/3283/9 | 30 | 300 | Gwybodaeth | Saesneg yn Unig |

**Sgiliau Hanfodol Cymru**

Ieithoedd asesu cymwysterau Sgiliau Hanfodol Cymru yw Cymraeg-Saesneg

|  |  |  |
| --- | --- | --- |
| Lefel 3: Caffael Masnachol | Lefel | Gwerth Credyd Lleiaf |
| Cyfathrebu | 2 | 6 |
| Cymhwyso Rhif | 2 | 6 |
| Llythrennedd Digidol | Amherthnasol | Amherthnasol |

**Hyfforddiant yn y Gwaith/i Ffwrdd o'r Gwaith**

|  |  |  |
| --- | --- | --- |
| Llwybr | Isafswm Oriau Hyfforddiant yn y Gwaith | Isafswm Oriau Hyfforddiant i Ffwrdd o'r Gwaith |
| Lefel 3: Caffael Masnachol | 230 | 260 |

Manylion Cymhwyster yn y Gwaith/i Ffwrdd o'r Gwaith (Isafswm Credydau ac Oriau)

|  |
| --- |
| Mae'r cymhwyster cymhwysedd yn gyfanswm o 19 credyd a'r cymhwyster gwybodaeth yn 30 credyd  Cyfanswm yr oriau hyfforddi - sy'n cynnwys dysgu yn y gwaith ac i ffwrdd o'r gwaith ar gyfer y Llwybr hwn yw 490 o oriau hyfforddi. |

Manylion Cymhwyster Sgiliau Hanfodol yn y Gwaith/i Ffwrdd o'r Gwaith (Isafswm Credydau ac Oriau)

|  |
| --- |
| * 6 chredyd / 60 GLH Lefel 2 Cyfathrebu Sgiliau Hanfodol Cymru * 6 credyd / 60 GLH Lefel 2 Cymhwyso Rhif Sgiliau Hanfodol Cymru |

**Lefel 4**: Prentisiaeth mewn Caffael a Chyflenwi Masnachol

**Cymwysterau**

Rhaid i gyfranogwyr gyflawni'r ddau gymhwyster *cymhwysedd a gwybodaeth* isod.

|  |  |  |  |  |  |
| --- | --- | --- | --- | --- | --- |
| Lefel 4 - Open Awards – Tystysgrif mewn Rheoli Caffael a Chyflenwi (Cymru) | | | | | |
| Corff Dyfarnu | Rhif Cymhwyster | Gwerth Credyd | Cyfanswm Oriau Cymhwyso | Cymhwysedd / Gwybodaeth / Cyfunol | Iaith/Ieithoedd  Asesiad y  Cymhwyster) |
| Open Awards | C00/4940/6 | 33 | 330 | Cymhwysedd | Cymraeg a Saesneg |

|  |  |  |  |  |  |
| --- | --- | --- | --- | --- | --- |
| Lefel 4 – Sefydliad Siartredig Caffael a Chyflenwi - Diploma mewn Caffael a Chyflenwi | | | | | |
| Corff Dyfarnu | Rhif Cymhwyster. | Gwerth Credyd | Cyfanswm Oriau Cymhwyso | Cymhwysedd / Gwybodaeth / Cyfunol | Iaith/Ieithoedd  Asesiad y  Cymhwysedd) |
| Sefydliad Siartredig Caffael a Chyflenwi | 603/3924/X | 60 | 600 | Gwybodaeth | Saesneg yn Unig |

**Sgiliau Hanfodol Cymru**

Ieithoedd asesu cymwysterau Sgiliau Hanfodol Cymru yw Cymraeg-Saesneg

|  |  |  |
| --- | --- | --- |
| Lefel 4: Caffael Masnachol | Lefel | Isafswm Gwerth Credyd |
| Cyfathrebu | 2 | 6 |
| Cymhwyso Rhif | 2 | 6 |
| Llythrennedd Digidol | Amherthnasol | Amherthnasol |

**Hyfforddiant yn y Gwaith/i Ffwrdd o'r Gwaith**

|  |  |  |
| --- | --- | --- |
| Llwybr | Isafswm Oriau Hyfforddiant yn y Gwaith | Isafswm Oriau Hyfforddiant i Ffwrdd o'r Gwaith |
| Lefel 4: Caffael Masnachol | 590 | 340 |

Manylion Cymhwyster yn y Gwaith/i Ffwrdd o'r Gwaith (Isafswm Credydau ac Oriau)

|  |
| --- |
| Mae'r cymhwyster cymhwysedd yn gyfanswm o 33 credyd a'r cymhwyster gwybodaeth yn 60 credyd  Cyfanswm yr oriau hyfforddi - sy'n cynnwys dysgu yn y gwaith ac i ffwrdd o'r gwaith ar gyfer y Llwybr hwn yw 930 o oriau hyfforddi. |

Manylion Cymhwyster Sgiliau Hanfodol yn y Gwaith/i Ffwrdd o'r Gwaith (Isafswm Credydau ac Oriau)

|  |
| --- |
| * 6 chredyd / 60 GLH Lefel 2 Cyfathrebu Sgiliau Hanfodol Cymru * 6 chredyd / 60 GLH Lefel 2 Cymhwyso Rhif Sgiliau Hanfodol Cymru |

**GOFYNION YCHWANEGOL ERAILL**

|  |
| --- |
| Gofynnir i ddysgwyr ddatgan unrhyw euogfarnau troseddol, methdaliad neu Ddyfarniad Llys Sirol (CCJ) ar adeg cofrestru. |

**ROLAU SWYDDI**

Mae'r sector caffael yng Nghymru yn chwarae rhan hanfodol yn economi Cymru. Mae'r sector cyhoeddus ar ei ben ei hun yn gwario dros £8 biliwn y flwyddyn ar nwyddau, gwasanaethau a gwaith, tra yn y sector preifat, mae tua 40%-70% o wariant sefydliadau ar nwyddau, gwasanaethau a gwaith a brynwyd.

Mae'n elfen hanfodol o weithrediadau busnes, nid yn unig yn sicrhau caffael nwyddau, gwasanaethau a gwaith yn effeithlon ac yn effeithiol ond mae'n gyfle enfawr i effeithio ar les cymdeithasol, economaidd, amgylcheddol a diwylliannol trwy benderfyniadau prynu gwybodus a rheoli contractau yn effeithiol ar draws pob sector.

Mae'r sector yn wynebu cyfnod o ansefydlogrwydd ac ansicrwydd parhaus yn sgil digwyddiadau macro-economaidd. Mae'r digwyddiadau hyn wedi dangos pwysigrwydd caffael wrth nodi atebion i reoli risg, lleihau anwadalrwydd wrth gynyddu gwerth ar draws cadwyni cyflenwi cymhleth a bregus.

Er bod y sector cyhoeddus yng Nghymru yn goruchafu, gan gwmpasu iechyd a gofal cymdeithasol, addysg, awdurdodau lleol, a sefydliadau gwasanaethau cyhoeddus allweddol eraill. Mae Cynllun Gweithredu Economaidd Llywodraeth Cymru yn nodi blaenoriaethau allweddol i ysgogi twf economaidd, cynyddu cynhyrchiant a gwneud Cymru'n decach ac yn fwy cystadleuol. Mae cyflawni'r uchelgais hwn yn gofyn am y sgiliau masnachol cywir ar draws pob sector.

Gan fod y proffesiwn yn wynebu prinder enfawr o dalent, bydd prentisiaid sy'n cymryd rhan yn y llwybr hwn yn dechrau ar adeg gyffrous ac yn ennill y sgiliau a'r profiadau sydd eu hangen i ddatblygu gyrfa foddhaus ym maes caffael.

Bydd y llwybrau ar Lefel 3 a Lefel 4 a gefnogir gan Dystysgrif (Lefel 3) a Diploma (Lefel 4) Caffael a Chyflenwi Siartredig yn caniatáu i brentisiaid ennill gwybodaeth am yr offer a'r methodolegau i gefnogi blaenoriaethau'r diwydiant, gan gynnwys ond heb fod yn gyfyngedig i reoli perthnasoedd, cyrchu, negodi, rheoli contractau, ymwybyddiaeth ariannol, rheoli risg a chynllunio strategol. Tra bydd y cymhwyster Open Awards a ddatblygwyd gyda gweithwyr proffesiynol o Gymru yn cefnogi cyrhaeddiad y profiad i ddangos cymhwyso'r sgiliau mewn amgylchedd gwaith.

Mae'r rolau swyddi a'r llwybrau dilyniant yn helaeth ar draws diwydiannau a sectorau ac er y bydd rolau a chyfrifoldebau swyddi yn amrywio yn ôl strwythur y swyddogaeth caffael a chyflenwi, bydd y sgiliau a geir yn ystod y brentisiaeth yn drosglwyddadwy ar draws diwydiannau a sectorau gyda dau gymhwyster gwerthfawr yn sail iddynt.

**Lefel 3:**

Byddai disgwyl i brentisiaethau ar Lefel 3 fod mewn rolau caffael tactegol/mynediad heb unrhyw gyfrifoldeb rheoli neu gyfrifoldeb rheoli cyfyngedig iawn, mewn rolau risg a chyfrifoldeb isel. Byddai prentisiaethau yn cefnogi neu'n cynorthwyo gweithgareddau caffael uwch aelodau'r tîm.

Y rolau swyddi nodweddiadol a ddisgwylir gan brentisiaethau ar Lefel 3:

Cynorthwyydd Prynu, Cynorthwyydd Caffael, Prynwr Cynorthwyol, Cynorthwyydd Gweinyddol, Rheolwr Stoc, Gweinyddwr Contractau, Cynllunydd Rhestr Eiddo, Swyddog Contractau Cynorthwyol, Swyddog Cymorth Caffael

Rolau enghreifftiol a disgrifiad ar Lefel 3:

Cynorthwyydd Caffael:  Yn cefnogi uwch weithwyr proffesiynol caffael gyda thasgau gweinyddol a chofnodi data.

Prynwr:  Ennill profiad ymarferol ac yn cefnogi gyda chyrchu a phrynu nwyddau a gwasanaethau o dan oruchwyliaeth.

Swyddog Caffael Cynorthwyol: Yn cynorthwyo i gyrchu a rheoli contractau, yn negodi â chyflenwyr, ac yn sicrhau cydymffurfiaeth â rheoliadau.

**Lefel 4:**

Byddai disgwyl i brentisiaethau ar lefel 4 fod mewn rolau caffael gweithredol/ lefel mynediad – canol gyda rhywfaint o gyfrifoldeb rheolaethol. Byddai disgwyl i brentisiaid ddarparu gweithgaredd caffael gyda rhywfaint neu ychydig o oruchwyliaeth.

Y rolau swyddi nodweddiadol a ddisgwylir gan brentisiaethau ar Lefel 4:

Swyddog Caffael, Arbenigwr Caffael, Dadansoddwr Cadwyn Gyflenwi, Swyddog Caffael Gweithredol, Rheoli Categori Cynorthwyol, Cynllunydd Cadwyn Gyflenwi Categori, Dadansoddwr Logisteg

Rolau enghreifftiol a disgrifiadau ar Lefel 4:

Swyddog Caffael: Rheoli contractau, yn negodi â chyflenwyr, ac yn sicrhau cydymffurfiaeth â rheoliadau.

Arbenigwr/Rheolwr Categori Cynorthwyol: Yn cynorthwyo i ddatblygu cynlluniau categori mewn meysydd penodol fel TG, adeiladu neu gaffael gofal iechyd. Yn aml mae arbenigwyr categori yn gyfrifol am gefnogi datblygiad y categori a'r strategaethau i ddatblygu'r strategaethau caffael a'r farchnad.

Prif Brynwr: Yn rheoli caffael deunyddiau, nwyddau a gwasanaethau ar gyfer y sefydliad, gan sicrhau eich bod yn gwneud y gorau o'r gost, arian parod, ansawdd a gwasanaeth. Byddwch yn ysgogi gwerth ychwanegol trwy gyrchu'n strategol, peirianneg gwerth, cyflawni arloesedd a rheoli risg.

Rheolwr Contractau: Rheoli contractau gwerth uchel a mabwysiadu a rheoli arfer gorau prosesau caffael ledled y sefydliad.

**DILYNIANT**

**Llwybrau dilyniant i Brentisiaeth Caffael a Chyflenwi Masnachol Lefel 3:**

Mae'r proffesiwn yn ceisio denu unigolion o bob cefndir sydd ag awydd i ddylanwadu ar ganlyniadau masnachol gwell trwy arfer gorau caffael a chyflenwi a rheoli contractau.

Mae prentisiaeth Caffael a Chyflenwi Masnachol Lefel 3 wedi'i chynllunio ar gyfer unigolion o bob cefndir, gan gynnig mynediad hygyrch i'r maes cyffrous hwn. Mae'r rhaglen hyblyg hon yn darparu ar gyfer gwahanol sectorau ac anghenion sefydliadol heb unrhyw brofiad blaenorol angenrheidiol.

Gall dilyniant i brentisiaeth Caffael a Chyflenwi Masnachol Lefel 3 ddod o'r canlynol:

* TGAU, Safon Uwch a chymwysterau amgen
* Bagloriaeth Cymru
* Profiad gwaith blaenorol

**Dilyniant o brentisiaeth Caffael a Chyflenwi Masnachol Lefel 3:**

Ar ôl cwblhau'r Brentisiaeth Caffael Masnachol Lefel 3, gall prentisiaid llwyddiannus symud ymlaen i Brentisiaeth Caffael Masnachol Lefel 4 i barhau â'u taith ddysgu ac ennill dau gymhwyster lefel 4 o ansawdd. Cydnabyddir un yn fyd-eang (Sefydliad Siartredig Caffael a Chyflenwi) a datblygwyd y llall yn bwrpasol gan weithwyr proffesiynol o Gymru gydag Open Awards i gefnogi cynrychiolwyr i gyflawni'r profiad yn y gwaith cywir ar gyfer gyrfa hir a boddhaus.

Gall prentisiaid eraill barhau i weithio wrth astudio ar gyfer eu cymwysterau proffesiynol - Sefydliad Siartredig Caffael a Chyflenwi.

Efallai y bydd rhai prentisiaid yn dewis parhau â'u hastudiaethau technegol a dechrau ar gymwysterau proffesiynol sy'n benodol i'r swydd.

**Llwybrau dilyniant i Brentisiaeth Caffael a Chyflenwi Masnachol Lefel 4:**

Mae prentisiaeth Lefel 4 yn ddelfrydol ar gyfer y rhai sydd â phrofiad blaenorol ond cyfyngedig mewn masnach. Gall hyn fod yn unigolion sy'n trosglwyddo o rolau eraill ar draws sectorau. Efallai y bydd yr unigolyn yn hollol newydd i gaffael ac efallai'n gweithredu ar lefel uwch.

Gallai dilyniant i Brentisiaeth Caffael Masnachol Lefel 4 fod yn uniongyrchol o'r Brentisiaeth Caffael Masnachol Lefel 3 neu gymwysterau galwedigaethol neu brentisiaethau cysylltiedig eraill. Gallai mynediad uniongyrchol o'r ysgol fod o gyflawni Safon Uwch (cyfwerth), neu Gymwysterau Bagloriaeth Cymru.

**Llwybrau dilyniant o Brentisiaeth Caffael a Chyflenwi Masnachol Lefel 4:**

Ar ôl cwblhau Prentisiaeth Caffael Masnachol Lefel 4, gall prentisiaid llwyddiannus barhau i weithio wrth astudio ar gyfer eu cymwysterau proffesiynol, Sefydliad Siartredig Caffael a Chyflenwi. Cymhwyster y mae cyflogwyr yn aml yn gofyn amdano ar gyfer rolau caffael lefel ganolig.

Efallai y bydd rhai prentisiaid yn dewis parhau â'u hastudiaethau technegol a dechrau ar gymwysterau proffesiynol sy'n benodol i'r swydd.

**CYDRADDOLDEB AC AMRYWIAETH**

Mae'n bwysig bod Llwybrau prentisiaeth yn gynhwysol ac yn gallu dangos dull gweithredol o nodi a chael gwared ar rwystrau i fynediad a dilyniant. Dylai llwybrau hybu cyfle cyfartal rhwng pobl sy'n rhannu nodweddion gwarchodedig a'r bobl hynny nad ydynt yn gwneud hynny fel y nodir yn Neddf Cydraddoldeb 2010.

Y nodweddion gwarchodedig a nodir yn y Ddeddf Cydraddoldeb yw oedran, anabledd, ailbennu rhywedd, hil, crefydd neu gred, rhyw, cyfeiriadedd rhywiol, beichiogrwydd a mamolaeth. Mae priodas a phartneriaeth sifil hefyd yn cael eu cynnwys er mai dim ond mewn perthynas â'r gofyniad i ddileu gwahaniaethu mewn cyflogaeth.

RHAID i ddarparwyr hyfforddiant a chyflogwyr hefyd gydymffurfio â'r ddyletswydd arall o dan Ddeddf Cydraddoldeb 2010 i sicrhau na wahaniaethir yn erbyn ymgeiswyr o ran mynediad i'r diwydiant ar sail y naw nodwedd warchodedig hynny.

**[CYFRIFOLDEBAU A HAWLIAU CYFLOGAETH (ERR)](#ERR)**

Nid yw Cyfrifoldebau a Hawliau Cyflogaeth (ERR) bellach yn orfodol mewn fframweithiau prentisiaethau. Ond argymhellir bod pob prentis (yn enwedig y grŵp 16 oed-18 oed) yn derbyn rhaglen gynefino'r cwmni.

**CYFRIFOLDEBAU**

Cyfrifoldeb y Darparwr Hyfforddiant a’r Cyflogwr yw sicrhau bod gofynion

y llwybr hwn yn cael eu darparu yn unol â Chanllawiau Prentisiaethau Llywodraeth

Cymru.

Darparwyd canllawiau arfer gorau ychwanegol i gefnogi cyflogwyr.

**Cyflogwyr:**

**Darparu hyfforddiant yn y gwaith:** Mae arfer gorau yn cynnwys paru prentis â mentor o'r sefydliad neu o sefydliad arall, darparu goruchwyliaeth uniongyrchol, a chyfleoedd i ymarfer a datblygu sgiliau a gwybodaeth ofynnol.

**Neilltuo amser ar gyfer hyfforddiant i ffwrdd o'r gwaith**: Hwyluso cyfranogiad mewn sesiynau ystafell ddosbarth, gweithdai, neu fodiwlau dysgu ar-lein yn unol â'r cynllun hyfforddi a chefnogi’r prentisiaid yn ystod eu dysgu.

**Adolygu cynnydd yn rheolaidd:** Cynnal cyfarfodydd rheolaidd gyda'r prentis a'r darparwr hyfforddiant i drafod cynnydd, mynd i'r afael â heriau, ac addasu'r cynllun yn ôl yr angen.

**Cefnogi creu portffolio:** Cefnogi’r prentis i baratoi ei bortffolio gyda thystiolaeth i gefnogi tystiolaeth o gymhwysedd yn unol â gofynion y fframwaith.

**Gellir cael gwybodaeth bellach oddi wrth:**

Llywodraeth Cymru

[**DfES-<ApprenticeshipUnit@gov.wales**](mailto:DfES-ApprenticeshipUnit@gov.wales)